KLUBI 700
Tere! Vaatate saadet "Klubi 700" ja nii tore, et olete meiega.
Tahan tutvustada teile Ashley't.
Ashley oli andunud New Age'i kummardaja,
kes levitas sageli oma usku Youtubes.
Ta postitas sinna videosid tähtede mõju, kristallide
ja kõkvõimalike holistlike praktikate kohta.
Ashley uskus, et vaimu-juhid
täidavad ta igatsuse seesmise rahu järele,
samas kui nad tegelikkuses ajasid Ashley varakult hauda.
Ashley kasvas üles kristlikus kodus.
Järgides oma lähedaste eeskuju,
võttis ta juba väikese tüdrukuna Jeesuse oma ellu vastu.
Kuid ta enda sõnul oli tegu pealiskaudse otsusega.
Jeesust vastu võttes
polnud Jumal tegelikult mu jaoks kõige tähtsam.
Tegu oli pigem linnukese kirja saamisega.
Mu elu küll vastas mu "usule" -
ma käisin kirikus, rääkisin Jumalast ja väitsin, et olen kristlane.
Seesmiselt aga muutusin üha mässumeelsemaks.
Hakkasin üha enam kahtlema, kas see ususasi ikka on minu jaoks
ja kas Jumal on ikka päriselt olemas.
Keskkoolis olles koges Ashley tagakiusu
ja ta ei sulandunud kuidagi oma kaaslastega.
Tundides hakkas ta huvituma teadusest ja meelte uurimisest.
Mind köitis psühholoogia ja kõik raamatud meele võimsusest.
Igatsesin nii väga teada, kuidas kontrollida oma meeli
ja seeläbi kontrollida ka oma reaalsust.
Mul polnud mingit kontrolli oma elu üle
ja ma tundsin end väärtusetuna.
Ma aga arvasin, et kui saaksin kontrollida teatud asju oma elus,
oleks see kasulik.
Ühtlasi hakkas ta kahtlema Jumala olemasolus
ja nimetas end keskkooli lõpuklassis olles
juba ateistiks.
Mida enam ma koolis käisin ja narrimist taluma pidin,
siis inimesed, kes nimetasid end kristlaseks,
tundusid mulle kuidagi kahtlased.
Nad ei käitunud selliselt, otsekui Jumal oleks elav ja päris
ja nii ei tahtnud ma ka nende usuga mingit pistmist teha.
Siis otsustasingi, et ei usu enam Jumalasse
ja kogesin võltsvabadust,
tundes, et olen lõpuks vaba ja saan ise kontrollida oma elu.
Tundsin, et saan ise kõike otsustada ja et see teeb mind targaks.
Kõige selle keskel tundsin korraga, et olen väärtuslik.
Kuid vaatamata näiliselt saavutatud kontrollile,
ei leidnud ta püsivat õnnetunnet.
Jättes Jumala ja hakates ateistiks,
läks vaid paar kuud, kui mul diagnoositi depressioon.
Pidasin päevikut, kus kirjeldasin, kui väga ma vihkan kristlust.
Samal ajal omasin erinevaid suhteid, käisin pidudel ja ropendasin.
Tegin kõike, mis ei peegeldanud tegelikult seda, kes ma olin.
Ülikoolis olles isoleeris Ashley end oma sõpradest
ja sukeldus New Age'i praktikatesse.
Otsides juhiseid eluks,
kasutas ta taro kaarte ja suhtles vaimudega.
Olin seotud ka juhtiv-vaimudega,
kes on tegelikult maa peal tegutsevad deemonid.
Nad näitasid mulle nii häid, kui ka õudsaid nägemusi.
Juhtiv-vaim näitas mulle asju, mida ma ei tahtnud ega vajanud näha.
See aga, et sain teatud asju kontrollida,
ei pakkunud mulle mingit rahu- ega rõõmutunnet.
See kõik juhtis mind olukorda, milles ma ei tahtnud enam olla.
Olin rikkunud kõik oma suhted,
ei täitnud oma elulisi kohustusi ega hoolinud loengutest.
Mul nagu polnudki enam midagi, mille nimel elada.
Ashley suutnud ka põgeneda igapäevaste enesetapu mõtete eest,
mistõttu ta jättis ülikooli pooleli ja pöördus tagasi koju.
Ta läks tööle,
postitades samal ajal Youtube'i erinevaid New Age'i videosid.
See aga ei vabastanud teda depressioonist
ja üha kasvavatest paanikahoogudest.
Inimene tõmbab oma ellu
kas positiivseid või negatiivseid kogemusi.
New Age ei toiminud, ülikoolist lahkumine ei toiminud.
Mu elus läks kõik nihu.
Kogesin parasjagu jälle paanikahoogu
ja mul tekkisid enesetapu mõtted.
Sel samal hetkel ta mõistis, et ta elu on kontrolli alt väljas
ja talle meenus Jumal, kellest ta oli lapsepõlves kuulnud.
Ütlesin vaid: "Jumal, ma vajan Sind." ja hüüdsin appi Jeesuse nime.
New Age's olles oli aegu, kus arvasin, et palusin Jumala poole,
aga see kõik oli pettus.
Seekord hüüdsin üheainsa ja tõelise Jumala poole,
kes oli juba mu ootel.
Niipea, kui nimetasin Ta nime, lõppes ka paanikahoog
ja ma tundsin, kuidas rahu langes mu üle.
Hakkasin nutma ja palusin Jumala käest andeks.
Ta ligiolu oli nii kogetav, et see puudutas mind väga sügavalt.
Teadsin, et Ta on päris.
Ta rahustas mind ja ütles, et kõik saab korda.
Seekord soovis Ashley siiralt omada suhet Jumalaga.
Ta hakkas käima kohalikus koguduses ja uurima Piiblit.
Mida tugevamaks ta armastus Jumala vastu sai,
seda enam lasi ta lahti New Age'i praktikatest.
Peale Jumala vastu võtmist oma ellu pole ma kogenud mingit ärevust
ja mul pole enam paanikahooge.
Ka on depressioon täiesti kadunud ja mul pole enam enesetapu mõtteid.
Jumal on täitnud mu rahu ja rõõmuga.
Ashley toodab endiselt Youtube'i videosid,
aga seekord Jumala armastusest.
Ta osaleb aktiivselt koguduse töös ja läks ka tagasi ülikooli.
Ashley sai vabaks kõigest pimedusest
ja täna on Jumal tema juhtivaks valguseks.
Olen leidnud Jeesuses kõige imelisema armastuse.
Ma ei taha enam kontrollida oma elu ega otsustada midagi ilma Jumalata,
sest tean, mis juhtub, kui otsustan omapäi.
Jumala plaanid mu elu jaoks on nii palju paremad,
kui mida suudaksin ise eales ette kujutada.
Piibel ütleb: "Kas inimene peaks pöörduma vaimude poole,
kes pobisevad ja piiksuvad
ja mitte otsima tõde elava Jumala käest?"
Jumalal on imelisi asju varuks me jaoks.
Samas aga on ka deemonid vägagi reaalsed.
Tegu pole väljamõeldise või ebaisikulise kurjusega.
Deemonid on olemas. Kurjad ja rüvedad vaimud on olemas.
Piibel nimetab neid erinevat moodi.
Suur osa Jeesuse teenistusest - eriti veel Galileas,
kätkes endas inimeste vabastamist deemonlikest vaimudest.
Ashey pidas seda kõike jube toredaks.
Paljudele teismelistele meeldib keerutada taldrikut.
Inimestele meeldib käia sensitiivide seanssidel,
õhus hõljuda ja mida kõike veel.
Nad arvavad, et see kõik on jube tore ja lahe,
kuid see pole,
sest kõik need asjad viivad otse saatana rüppe.
Piibel ütleb saatana kohta,
et too on tulnud hävitama, tapma, neelama ja röövima.
See on miski, mida ka hundid teevad.
Jeesus aga ütles: "Mina olen hea karjane
ja ma tahan kanda hoolt oma lammaste eest."
Jumal tahab kaitsta sind, nii et Ta andis lausa oma elu su eest.
Piibel ütleb nii.
Varas tuleb selleks, et tappa ja hävitada.
Hea karjane aga andis oma elu meie eest
ja Ahley leidis selle lõpuks ka enda jaoks.
Tal polnud vaja kogeda kõiki neid vaime ja vaimset väge.
Tal oli vaja kogeda elavat Jumalat.
Jeesus küsib täna:
"Kas tahaksid saada terveks ja vabaks?
Kas tahad kogeda rahu ja rõõmu?
Oma rahu ma annan sulle.
Mina ei anna sulle nõnda nagu maailm annab.
Kui tahad kogeda mu rahu, siis ma annan seda sulle."
Kurjus aga on kui mäslev meri, mis solgutab inimesi edasi-tagasi
ja neil pole mingit rahu.
Piibel ütleb, et kurjadel pole mingit rahu.
Kui tahad kogeda rahu ja rõõmu, siis palveta koos minuga kohe praegu.
Ära karda.
Ütle palves: "Jeesus,
tean, et oled Jumal
ja et surid selleks, et mina võiksin elada.
Seetõttu Issand Jeesus,
annan ma oma elu Sulle just praegu.
Palun, et võtaksid mu elu üle.
Olen sellest hetkest alates Sinu.
Aitäh Issand,
et oled kuulnud mu palvet ja tulnud mu südamesse!"
Jumal armastab sind,
mistõttu võta siis see armastus oma ellu vastu.
Inglid taevas rõõmustavad praegu, kui andsid oma elu Jeesusele.
Nüüd aga sõna Terryle.
Järgmisena on meiega laulja, laulude kirjutaja ja saatejuht,
kel kulus terve igavik, et leida omaenda häält.
Brenda Crouch jagab oma valusast minevikust
ja sellest, kuidas ta võitles edasi ja läbi.
See kõik juba peale pausi.
Mu isa suri veel enne mu sündi ja mu ema suri mu sündimise päeval.
Enne siia tulekut pidin pidevalt töötama.
Täna aga saan käia koolis ja õppida paljusid asju.
Mu uued vanemad ja sõbrad armastavad mind väga
ja mulle väga meeldib siin.
CBN'i partneritena muudate teie sellised lood võimalikuks.
Tuhanded inimesed üle maailma saavad osa uuest elust,
kuna hoolite piisavalt, et anda.
Aitäh kõigile, kes on liitunud meiega!
Teie abi muudab tohutult paljude elusid,
sest kui me tuleme kokku, et aidata, hakkavad ka imed sündima.
Tere kõik "Superraamatu" fännid!
Siin on veel midagi, mis teile meeldib.
Uus "Superraamatu" piibliäpp,
kus on palju mänge, tegevusi
ja "Superraamatu" episoode, mida vaadata tasuta.
Viktoriin, päevasõna ja vastused te Piibli küsimustele.
Lisaks lihtsasti mõistetav Piibel, mis meeldib kogu perele.
Võite luua ka päris enda "Superraamatu" tegelase.
Vabandust! Andke andeks!
Päriselt või?
Superpunktide eest võib võita ka auhindu
ja palju enamatki!
Aeg minna tagasi oma seikluste juurde.
Näeme peagi!
Tasuta uus "Superraamatu" piibliäpp
Brenda Crouch oli oma 20'ndates,
kui nägi korduvalt õudusunenägusid,
mis olid kui stseenid mõnest filmist.
See kõik jättis Brenda sisse ühe haiglase tunde.
Kõik need nägemused kujutasid moel või teisel ta isa.
Saatejuht, laulja ja laulude kirjutaja Brenda Crouch
kannatas lapsepõlves kogetud seksuaalse kuritarvitamise tõttu
ja täiskasvanuna kogetud koduvägivalla tõttu.
Pole mingi saladus,
et maailm on täis katkisi, kannatavaid inimesi,
kes nagu minagi kord,
on viha, häbi ja identiteedi segaduse lõksus.
Brenda raamat "Võitle edasi"
annab ehedaid vastuseid neile, kes kannatavad kuritarvitamise all,
toob vabaduse ohvri mentaliteedist
ja juhib uude ellu täis rõõmu ja eesmärke.
Brenda Crouch on täna koos meiega.
Tere tulemast saatesse!
Olete kirjutanud raamatu
"Võitle edasi ja leia uuesti oma tõeline mina".
Mainisin ennist korduvaid unenägusid, mis tekitasid teis suurt rahutust.
Aastaid hiljem käisite täiskasvanuna nõustaja juures,
kui teil oli teatud raskusi
ja nõustaja küsis, on teid kunagi seksuaalselt kuritarvitatud?
Mida te talle vastasite?
Kogesin hoobilt häbitunnet ega teadnud, kuidas talle vastata.
Mulle meenusid teatud asjad,
mis olid juhtunud osade koguduseliikmetega,
kus mu ema oli sekkunud jne.
Nii hakkasin neid asju jagama.
Samas teadsin, et on midagi enamat.
Nii rääkisin nõustajale oma unenägudest,
kes ütles mulle, et olen kui ehe õpiku näide
tänu oma isiksusele, kaitsemehhanismidele
ja kõigele kogetule.
Seda oli vist raske akstepteerida,
kui te polnud tegelikkuses kõike juhtunut endale tunnistanud?
Üks põhjusi ka, miks selline asi noorena palju segadust põhjustab,
on see, et teil oli ju armastav suhe oma isaga.
Isa oli ju te kangelane.
Te tegite palju toredaid asju koos ja ta oli inimesena hästi tore.
Ta oli ka naljamees.
Mida see teile tähendas, kui avastasite, et te kangelane
on tegelikult te mahasurutud mälestuste tuum?
Kuidas te sellele reageerisite?
Mul kulus selleks aastaid.
Püüdsin ka isaga rääkida sellest, aga ta polnud selleks valmis.
Olin tol ajal juba oma 40'ndates.
Isa aga polnud selleks valmis, sest ta tundis selle pärast häbi.
Ta tunnistas seda alles oma surivoodil,
paludes mu käest andeks.
See kinnitas teatud asju,
mida Jumal oli mulle läbi aastate näidanud.
Mul aga oli väga raske kogu seda infot seedida,
sest kui lapsel on tihe side oma vanemaga,
mis kätkeb endas nii head kui halba,
siis see lõhestab nende enda identiteeti
ja nad võtavad need lood täiskasvanuikka kaasa.
Nii tegin seda minagi,
mis omakorda viis mind koduvägivalla kogemiseni.
Kui raske see oli andestada oma isale?
Armastasin oma isa väga
ja mõistsin, et mu isa oli samuti kogenud kuritarvitamist.
Mitmel erineval moel.
Ka oli teda terve elu sõndega maha tehtud.
Nii juhtubki sageli, et ohvrid teevad teistest ohvreid.
Täna usun, et selliseid tsükleid on võimalik murda.
Usun, et Jumal tõesti andis armu minna läbi sellest kõigest,
mõista seda kõike selle protsessi käigus
ja armastada oma isa läbi Jumala silmade.
Jah, ta polnud enam mu kangelane
ja ma ei oodanud, et ta oleks kõike, mida ta ei suutnud olla,
sest ta polnud selleks varustatud.
Kuid ma vaatasin teda läbi Jumala armu,
mõistes, et tõeline vaenlane pole mitte kuritarvitaja,
vaid saatan ise,
kes röövib me identiteedi ja käänab ja väänab meid,
pannes meid tegema igasugu asju.
Jah, me süüdistame oma valikuid,
aga usun, et peaksime paljastama tõelise vaenlase.
Ja tema eesmärgi.
Piibel ütleb, et meid on loodud Jumala näo järele,
mistõttu kui saatan väänab seda,
tunneb ta rõõmu Jumalale haiget tegemise üle,
kuna Jumal ju näeb, millest Ta laps läbi läheb.
Mainisite ka vägivaldset abielu.
Sageli, kui me mõistus ja süda on segi,
otsime me armastust kõikvõimalikest valedest kohtadest
ja valedel põhjustel.
Kuidas te kõige selle sisse sattusite?
Tänu kogetavale häbile
hakkasin käituma kui hullult edukas ja glamuurne naine.
Osalesin isegi Miss Ameerika saates.
See oli aeg, kus õppisin väga osavalt kandma hoolt kõige võltsi eest.
Nimetan seda võlts-identiteedist.
Kui me ei tea, kes me oleme,
haarame me ükskõik, millest kinni, sest igatseme nii väga olla armastatud
Seda tehes tõmbasin aga ligi vaid võltsinimesi,
kes tahtsid mind oma ellu kui karguks või enese upitamiseks,
kuid kes ei armastanud mind minu enda pärast.
Ma isegi ei teadnud, kuidas end armastada.
Te isegi ei teadnud, mis tunne on olla armastatud õigel moel. - Ei.
Ütlete, et selleks polnud mingit konkreetset hetke,
kus oleksite imekombel
vahetanud oma ohvri mentaliteedi võitja mentaliteedi vastu.
Ohvri mentaliteet on levinud nii paljude eludes.
Kuidas te tervenemisprotsess välja nägi?
See oli pidevas arengus ja miski, mida läbisin aastaid.
Keset kõike seda nö paljastust,
kus see inimene, kellena tahtsin näida,
sai paljastatud ja esile toodud,
siis see on see koht, kus Jumal kohtus minuga
ja kus ta oli minuga keset seda paljastumist.
Jumal kooris mind kui sibulat,
öeldes: "Vaatame tütreke, kes sa tegelikult oled."
Ta viis mu tagasi selle väikese tüdruku juurde,
kellena end nii väga häbenesin ja keda vihkasin.
Pidin õppima armastama teda läbi Jumala silmade
ja nägema teda kui Jumala loomingut, kes on ühtaegu täiuslik kui ebatäiuslik.
Hirmutav protsess, kas pole? - On tõesti.
Mõeldes inimestele, kes on kogenud kõikvõimalikku kuritarvitamist -
mitte ainuüksi sellist nagu teie.
Mida te sooviks, et nad leiaks te raamatust?
Tänapäeval öeldakse: "Ole sina ise!",
mõistmata tegelikult, mida see tähendab,
sest oleme täiega heitnud Jumala välja oma elust.
Kuid Ta on meie looja.
Me ei mõista enne, kes me oleme,
kui seisame paljastatud palgega olukorras,
mida vaevu isegi talume.
Kuid me vaatame sealt Jumala ausse, et näha seal oma peegeldust.
See on see, kuhu tahan, et inimesed jõuaksid
seda raamatut lugedes.
Et nad asuks teele koos Jeesusega, avastades, kes nad on Temas,
sest Tal on eesmärk ja plaan nende jaoks.
Vahet pole, kui kaugele oled läinud või kui metsas su elu on;
kui tunned end tõelise läbikukkujana...
Olen ise ka seda kõike kogenud,
aga vahet pole, millised su olukorrad on,
sest Jumalal on jätkuvalt ilus lugu varuks su jaoks,
kui vaid lased Tal ohjad haarata.
Mõtlesin te raamatut lugedes Jeesuse öeldule,
et Ta tuli tegema vange vabaks.
Kui tunned end ka vangina,
tahan, et kuuleksid rohkem Brenda loost,
tellides endale raamatu
"Võitle edasi ja leia uuesti oma tõeline mina".
Raamat on tellitav internetist.
Peagi aga vastused te küsimustele.
Erin ütleb, et ta abikaasa on teiste seltskonnas tuline kristlane,
kuid üsna leige omaette olles.
Oleks see naisena piiride ületamine
öelda talle, et võtku end kokku ja olgu mees?
Jääge meiega ja saame teada.
RÕÕM - PÜÜA SEE KINNI!
Kambodžas elav Vena palvetas meeleheitlikult,
et omada turvalist kodu, kus kasvatada oma tütart
ja kanda hoolt oma lesest ema eest.
Tänu teiesugustele inimestele sai see palve ka vastatud.
Vena on Kambodžas elav lesknaine,
kes elas väikeses onnis oma 2-aastase tütre ja lesest emaga.
Kuniks üks päev tabas neid taifuun.
Torm oli nii tugev, et pool me katusest lendas minema.
Vena töötab riisipõldudel, et teenida veidigi raha toidu jaoks.
Maja ja katuse parandamine polnud aga kuidagi võimalik.
Kui õues sadas, sadas see ka meile sisse.
Vahel jäime seetõttu ka haigeks.
Vena ja ta ema on kristlased, mistõttu nad palusid Jumalalt abi.
Nende pastor võttis ühendust CBN'i ühinguga "Orvu tõotus".
Kogusime kiiresti raha, et ehitada neile uus maja.
Majal on kindlad seinad ja uks.
Meil pole kunagi sellist kodu olnud.
Katus ei tilgu läbi ega lenda ära.
Jumal vastas me palvele.
Aitäh, et aitasite meid!
Tunnen end palju turvalisemalt ja me oleme väga tänulikud.
Aitäh Klubi 700 liikmed! Teie tegite selle võimalikuks.
Paljud raskustes olijad ei palu midagi suurt ja peent.
Nad paluvad vaid turvalisust, toitu
ja võimalust kasvatada oma pere inimlikult üles.
Nii et liituge meiega!
Valmis küsimusteks? - Anna aga tulla!
Erin kirjutab: "Olen olnud abielus pea 2 aastat.
Oma meest esimest korda kohates oli ta hästi tuline Jumalas.
Nüüd aga on muutunud leigeks,
võttes vahel napsu ja isegi tehes suitsu.
Mulle ei meeldi see üldse,
mispeale ta jättis selle mingi hetk isegi maha.
Tahan, et ta käituks nagu mees
ega teeskleks teiste juuresolekul innukust Jumala suhtes,
kui ta seda tegelikult pole.
Kas ületan sellega naisena piire ja peaks seda üldse ütlema?"
Mehena ma ei usu,
et ükski mees tahaks kuulda: "Ole nüüd ometi mees!"
Parem oleks öelda:
"Kallis, sa oled hoopis erinev sellest, kui me esmalt kohtusime.
Kas midagi on toimumas?" ja las ta siis ise rääkida sellest.
Ärge kamandage oma meest, vaid las ta ise näha seda kõike,
millele te saate ka kamandamata kaasa aidata.
Maria: "Me kogudus kõrvaldas risti me kogudusest,
sest nad ei taha riivata uskmatuid.
Mina usun, et koguduses peaks ikka rist olema,
sest Jeesus suri seal meie pattude eest
ja me patud naelutati ristile.
Kas nõustute, et kogudus ei tohiks risti kõrvaldada?"
Uskumatu, et selline asi on võimalik.
Kogudus ei taha risti olemasolu kaudu solvata mitteusklikke?
Nalja teete või?
Jeesus ütles, et kes iganes häbeneb ja salgab Teda
selles patuses maailmas,
seda salgab ka Jeesus oma Isa ja inglite ees.
Taoline kogudus ajaks Jeesusel küll südame pahaks.
Uskumatu!
Üsna šokeeriv. - On tõesti.
Cindy kirjutab: "2. Tessalooniklastele 2:6-7
on juttu seadusevastasest.
"Ja nüüd te teate, mis teda takistab, nii et ta saab ilmuda alles omal ajal...
Ainult vahelt peab ära kaduma see, kes teda seni takistab."
Selgitage palun, kes või mis kedagi takistab?"
Selle kohta on erinevaid teooriaid, mida saan mainida.
Usun, et siin käib jutt Pühast Vaimust.
See "seadusevastane" on Antikristus
ja Püha Vaim on see, kes avaldab takistavat mõju.
Kus Püha Vaim asub? Koguduses.
Kas see tähendab, et kogudus ja kristlased saavad kõrvaldatud teelt?
Meil pole sellele selget vastust,
aga tegu pole inimesega, kes seda teeks,
nii et see tundub Püha Vaimu mõjuna,
mis ilmneb Tema rahva kaudu.
Vaataja: "Tänu oma tervisele
pole ma suutnud pidada kindlat töökohta.
Tean, et 10% sissetulekust tuleks anda Jumalale,
aga mul puudub igakuine sissetulek.
Kas peaksin sel juhul siiski iga kuu kümnist maksma?"
Ei pea.
Jumal ei oota,
et annaksite midagi, mida pole olemas.
Jumal annab meile oma küllusest
ja sellest küllusest saame jagada teistegagi.
Kui pole sissetulekut, siis kuidas saaks ka kümnist maksta?
Küll aga saate paluda Jumalalt sissetuleku allikaid,
mis oleks õnnistuseks teile, et saaksite omakorda õnnistada teisi.
Piibel ütleb, et me vajame häid asju aitamaks neid, kel on raske.
Jumal aga ei oota teilt midagi, mida teil pole.
Lõpetuseks aga Johannese 1:16:
"Jah, meie kõik oleme võtnud tema täiusest,
ja armu armu peale."
Aitäh, et olite meiega ja näeme taas!
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas